|  |
| --- |
|  |
| **ΕΛΛΗΝΙΚΗ** **ΔΗΜΟΚΡΑΤΙΑ**  **ΔΗΜΟΣ ΛΕΥΚΑΔΑΣ ΤΜΗΜΑ ΠΕΡΙΒΑΛΛΟΝΤΟΣ & ΠΟΛΙΤΙΚΗΣ ΠΡΟΣΤΑΣΙΑΣ** |



**ΛΕΥΚΑΔΑ 11-01-2025**

**ΕΠΙΚΑΙΡΟΠΟΙΗΣΗ ΕΚΤΑΤΟΥ ΔΕΛΤΙΟΥ ΕΠΙΔΕΙΝΩΣΗΣ ΚΑΙΡΟΥ**

Σας αποστέλλουμε το επικαιροποιημένο Έκτακτο Δελτίο Επιδείνωσης Καιρού προς ενημέρωσή σας. Πιο αναλυτικά:

Επιδείνωση θα παρουσιάσει ο καιρός από την Κυριακή (12-01-25) έως την Τρίτη (14-01-25) στη δυτική, την κεντρική και τη βόρεια Ελλάδα με βροχές και καταιγίδες, τοπικά ισχυρές κυρίως στα δυτικά.

Χιονοπτώσεις θα σημειωθούν στα ορεινά ηπειρωτικά καθώς και στα ημιορεινά της κεντρικής και βόρειας χώρας. Στη βόρεια Ελλάδα από το βράδυ της Κυριακής και τη Δευτέρα θα χιονίσει και σε περιοχές με χαμηλότερο υψόμετρο.

Η θερμοκρασία το τριήμερο θα σημειώσει πτώση στα κεντρικά και βόρεια της τάξης των 9 με 10 βαθμών και στα υπόλοιπα κατά 3 με 5 βαθμούς Κελσίου, επανερχόμενη σε κανονικά για την εποχή επίπεδα.

Οι βορειοανατολικοί άνεμοι στο κεντρικό και το βόρειο Αιγαίο θα φτάσουν τα 8 με 9 μποφόρ.

Τα έντονα φαινόμενα την Τρίτη (14-01-25) βαθμιαία θα περιοριστούν στα νότια και θα εξασθενήσουν.

Ειδικότερα για την περιοχή των Ιονίων Νήσων :

* **ΤΗΝ ΚΥΡΙΑΚΗ 12-01-2025:** Τοπικά ισχυρές βροχές και καταιγίδες θα εκδηλωθούν αρχικά στο βόρειο Ιόνιο και από το απόγευμα βαθμιαία και στο νότιο Ιόνιο.
* **ΤΗ ΔΕΥΤΕΡΑ 13-01-2025:** Ισχυρές βροχές και καταιγίδες προβλέπονται στο Ιόνιο (κυρίως το νότιο). Οι άνεμοι θα πνέουν θυελλώδεις ανατολικοί νοτιοανατολικοί άνεμοι εντάσεως 7 με 8 μποφόρ.
* **ΤΗΝ ΤΡΙΤΗ 14-01-2025:** Οι βροχοπτώσεις θα περιοριστούν στο νότιο Ιόνιο. Οι θυελλώδεις άνεμοι, της τάξης των 7 με 8 μποφόρ, βαθμιαία από τις μεσημβρινές ώρες θα εξασθενήσουν.



